
ประกาศองค์การบริหารส่วนตำบลปากพนังฝั่งตะวันตก
เรื่อง  มาตรฐานทางคุณธรรมและจริยธรรมของพนักงานส่วนตำบลและพนักงานจ้างองค์การบริหารส่วนตำบลปากพนังฝั่งตะวันตก

---------------------------



ตามที่คณะกรรมการมาตรฐานการบริหารงานบุคคลส่วนท้องถิ่น   (ก.ถ.)  ได้กำหนดมาตรฐานทางคุณธรรมและจริยธรรมของข้าราชการ  พนักงานและพนักงานจ้างขององค์กรปกครองส่วนท้องถิ่น  ซึ่งได้ประมวลขึ้นจากข้อเสนอแนะของผู้บริหารท้องถิ่น  สมาชิกสภาท้องถิ่น  ข้าราชการหรือพนักงานส่วนท้องถิ่นและพนักงานจ้าง         ในองค์กรปกครองส่วนท้องถิ่น  และประชาชนผู้รับบริการ  โดยมีวัตถุประสงค์เพื่อใช้เป็นหลักการและแนวทางปฏิบัติให้ข้าราชการหรือพนักงานส่วนท้องถิ่นและพนักงานจ้าง  โดยทั่วไปยึดถือปฏิบัติเป็นเครื่องกำกับความประพฤติ             ได้แก่
1. พึงดำรงตนให้ตั้งมั่นอยู่ในศีลธรรม  ปฏิบัติหน้าที่ด้วยความซื่อสัตย์  สุจริต  เสียสละ และ
มีความรับผิดชอบ
2. พึงปฏิบัติหน้าที่อย่างเปิดเผย  โปร่งใส พร้อมให้ตรวจสอบ
3. พึงให้บริการด้วยความเสมอภาค  สะดวก  รวดเร็ว  มีอัธยาศัย  ไมตรี  โดยยึดประโยชน์ของ
ประชาชนเป็นหลัก
4. พึงปฏิบัติหน้าที่โดยยึดผลสัมฤทธิ์ของงานอย่างคุ้มค่า
5. พึงพัฒนาทักษะ  ความรู้  ความสามารถของตนเองให้ทันสมัยอยู่เสมอ
องค์การบริหารส่วนตำบลปากพนังฝั่งตะวันตก     ขอประกาศให้มาตรฐานทั้ง 5  ประการดังกล่าว
ข้างต้นเป็น “ มาตรฐานทางคุณธรรมและจริยธรรมของพนักงานส่วนตำบล และพนักงานจ้างขององค์การบริหารส่วนตำบลปากพนังฝั่งตะวันตก”  ด้วย
ประกาศ  ณ  วันที่   11   พฤษภาคม  พ.ศ.2550






(นายพิเชษฐ์   สุขช่วย)




     นายกองค์การบริหารส่วนตำบลปากพนังฝั่งตะวันตก
